දිවයිනට පැමිණීමට නොහැකිව සිංගප්පූරුවේ සිර වී සිටින ශ්‍රී ලාංකික සිසුන් 180 දෙනෙකු රැගෙන ඒම සඳහා ශ්‍රී ලන්කන් ගුවන් සේවයට අයත් විශේෂ ගුවන් යානයක් අද උදෑසන කටුනායක ගුවන් තොටුපළෙන් පිටත්ව ගියා. යූ.එල්. 302 දරණ මෙම යානය මෙලෙස පිටත්ව ගිය අතර, කොරෝනා වසංගතය හමුවේ යළි සිංගප්පූරුව වෙත යාමට නොහැකිව මෙරට කොටු වී සිටි සිංගප්පූරු ජාතිකයන් දස දෙනෙකු ද මෙම ගුවන් යානයෙන් රැගෙන ගිය බවයි ගුවන් තොටුපළ හිරු වාර්තාකරු සඳහන් කළේ.